section_heading: Formula 1
paragraph_text: Prva sezona za Penske u Formuli 1 bila je 1971. Već na prvoj utrci na VN Kanade, Mark Donohue osvojio je treće mjesto. Na sljedećoj VN SAD-a, David Hobbs završio je deseti. Bile su to jedine utrke za Penske te sezone. Momčad se vratila u Formulu 1 1974., ali te sezone nije uspjela osvojiti bodove. Sljedeće 1975., Donohue osvaja dva boda na VN Švedske i još dva boda na VN Velike Britanije, ali je na toj utrci momčad koristila Marchovu šasiju. Jedinu pobjedu za Penske ostvario je John Watson na VN Austrije 1976. S još dva Watsonova podija, to je najuspješnija Penskeova sezona u Formuli 1.